Ποιότητα ζωής μετά από θυρεοειδεκτομή για καλοήθη νόσο
Creators: name:  Φουνταρλής, Αθανάσιος – Λούκα Δημητρίου
Publisher: name: Aristotle University of Thessaloniki
Year: 2024
Subjects: Ποιότητα ζωής
Θυρεοειδεκτομή
Καλοήθης νόσος
Quality of life
Thyroidectomy
Benign thyroid disease

description: Οι καλοήθεις παθήσεις του θυρεοειδή αδένα δύνανται να επηρεάζουν την ποιότητα ζωής των ασθενών, μέσω των ορμονικών διαταραχών και των πιεστικών φαινομένων που προκαλούν. Πλέον, οι διαθέσιμες θεραπείες είναι η φαρμακευτική, η θεραπεία με ραδιενεργό ιώδιο και η θυρεοειδεκτομή. Σκοπός της μελέτης είναι η συστηματική ανασκόπηση της βιβλιογραφίας σχετικά με την ποιότητα ζωής των ασθενών μετά από θυρεοειδεκτομή για καλοήθη νόσο. Πραγματοποιήθηκε αναζήτηση της βιβλιογραφίας στις βάσεις δεδομένων PubMed, Scopus και Cochrane Library, με τη χρήση των λημμάτων (thyroidectomy) AND (quality of life). Στην ανασκόπηση συμπεριλήφθηκαν μελέτες στις οποίες η ποιότητα ζωής μετά από θυρεοειδεκτομή για καλοήθη νόσο συγκρίθηκε με την ποιότητα ζωής πριν τη θυρεοειδεκτομή, με την ποιότητα ζωής του γενικού πληθυσμού ή με την ποιότητα ζωής μετά από άλλη συντηρητική θεραπεία. Από κάθε μελέτη καταγράφηκαν τα βασικά χαρακτηριστικά της, το ερωτηματολόγιο που χρησιμοποιήθηκε και τα συγκριτικά αποτελέσματα των ερωτηματολογίων. Δεκατέσσερις μελέτες με 1368 ασθενείς συμπεριλήφθηκαν τελικά στη μελέτη. Τα συχνότερα χρησιμοποιούμενα ερωτηματολόγια ήταν το ThyPRO και το SF-36. Από τις 9 μελέτες που σύγκριναν την προεγχειρητική με τη μετεγχειρητική ποιότητα ζωής, μόνο σε μία σημειώθηκε επιδείνωση. Οι 4 μελέτες που χρησιμοποίησαν ερωτηματολόγια ειδικά για τις παθήσεις του θυρεοειδή, έδειξαν βελτίωση στη σχετιζόμενη με τα θυρεοειδικά συμπτώματα ή τα συμπτώματα βρογχοκήλης ποιότητα ζωής. Η σχετιζόμενη με τη δυσφαγία ποιότητα ζωής βελτιώθηκε μετεγχειρητικά σε 3 μελέτες που την αξιολόγησαν. Σε σχέση με την ποιότητα ζωής του γενικού πληθυσμού, η ποιότητα ζωής μετά από θυρεοειδεκτομή ήταν χειρότερη σε 3 μελέτες και καλύτερη σε μία. Συγκριτικά με τη φαρμακευτική θεραπεία, καλύτερη ποιότητα ζωής σημειώθηκε μετά από θυρεοειδεκτομή, σε ασθενείς με θυρεοειδίτιδα Hashimoto, σε τυχαιοποιημένη κλινική μελέτη. Η ποιότητα ζωής μετά από θυρεοειδεκτομή παρουσιάζει βελτίωση όσον αφορά τα θυρεοειδικά συμπτώματα και τη δυσφαγία. Σε σύγκριση με το γενικό πληθυσμό, όμως, η ποιότητα ζωής συνήθως υστερεί. Η θυρεοειδεκτομή φαίνεται να βελτιώνει την ποιότητα ζωής σε ασθενείς με θυρεοειδίτιδα Hashimoto και επίμονα συμπτώματα, σε σύγκριση με τη φαρμακευτική θεραπεία.
description: Benign thyroid disorders can impair quality of life (QOL) of patients, due to hormonal disorders and compressive symptoms to adjacent organs. Patients with these conditions can be managed conservatively, with drug therapy or radioiodine ablation or surgically, with thyroidectomy. The objective of this study is the systematic review of QOL after thyroidectomy with a diagnosis of benign disease. The databases of PubMed, Scopus and Cochrane library were scanned for relevant articles using the terms (thyroidectomy) AND (quality of life). The analysis included studies, which compared QOL after thyroidectomy for benign thyroid disease with preoperative QOL, with QOL of the general population or with QOL after conservative treatment. The basic data, the types of questionnaires and the comparative results of the questionnaires were extracted from each study. Fourteen studies, comprising 1368 patients were finally included in the study. The most frequently used questionnaires, were ThyPRO and SF-36. From nine studies that compared preoperative to postoperative QOL, just one showed a decrease in QOL postoperatively. Four studies, that used questionnaires specific to thyroid disorders, showed an improvement in thyroid or goiter-related QOL. Dysphagia-related QOL improved postoperatively in three studies that assessed it. Compared to general population, post-thyroidectomy QOL was worse in three out of five studies and better in one. In patients with Hashimoto thyroiditis, thyroidectomy offered a better QOL, compared to medical management, in a randomized controlled study. Goiter-related and dysphagia-related QOL seem to improve after thyroidectomy. Compared to the general population, though, QOL postoperatively is usually worse. Total thyroidectomy seems to improve QOL in patients with Hashimoto thyroiditis and persistent symptoms, compared to medical management.